Mhipiti, mhiripiti, gwirikwiri (Stampede) apa kureva murapatira wevanhu vanoita hovhiyo vachibuda kana kupinda panzvimbo vopedzesera vamwe vakuvara kana kutsikwa vachifa. Mugore ra 2000 kuNational Sports Stadium muHarare kwakaitika mhiripiti yakauraya gumi nevaviri (12) mushure memutambo wenhabvu pakati peSouth Africa neZimbabwe. Mugore ra 2014 kuKwekwe kwakaitika mhiripiti yakauraya gumi nemumwe (11) panzvimbo yaiparidzwa naWalter Magaya.